
RAPORT DE SPECIALITATE


Subsemnatul Gică Daniel-Dumitrache, arhitect șef în cadrul Primăriei orașului, analizând “Proiectul de hotărâre pentru aprobarea Registrului local al spațiilor verzi din orașul Boldești-Scăeni”, am constatat urmatoarele: 
-conform prevederilor art. 1 din Normele de aplicare ale Legii nr. 24/2007 aprobate prin Ordinului (MDLPL) nr. 1549/2008: „autorităţile administraţiei publice locale au obligaţia să ţină evidenţa spaţiilor verzi din intravilanul localităţilor, prin constituirea registrelor locale ale spaţiilor verzi, pe care le actualizează ori de câte ori intervin modificări”
-prin proiectul de hotărâre mai sus menționat, se propune aprobarea Registrului local al spațiilor verzi din orașul Boldești-Scăeni.
-S.C. CONSPROIECT S.A. a prestat serviciile de elaborare a Registrulului local al spațiilor verzi din orașul Boldești-Scăeni, conform contractului de servicii nr. 14/02.04.2025.
-documentația care a făcut obiectul contractului mai sus menționat, a fost predată conform procesului verbal de predare-primire nr. 9216/03.06.2025.
-prin adresa noastră nr. 10270/19.06.2025, s-a solicitat completarea documentației depuse cu situația privind spațiile verzi din localitatea componentă Seciu.
-documentația completată a fost predată conform procesului verbal de predare-primire nr. 10546/24.06.2025.
-verificarea documentației predate a fost făcută cu respectarea prevederilor art. 19 din Normele de aplicare ale Legii nr. 24/2007 aprobate prin Ordinului (MDLPL) nr. 1549/2008 potrivit cărora: „verificarea se execută pentru cel puţin 15% din lucrare/fază, în funcţie de natura lucrărilor, efectuându-se în principal următoarele activităţi:
a)confruntarea datelor şi informaţiilor culese din teren cu cele înscrise pe planuri sau hărţi şi fişe;
b)verificării redactării planurilor sau hărţilor digitale şi a conţinutului lor, conform cerinţelor;
c)înscrierea corectă a datelor în Fişa spaţiului verde şi, respectiv, în Registrul local al spaţiilor verzi din intravilanul localităţilor.”

Față de cele prezentate mai sus consider că inițierea acestui Proiect de hotărâre este necesară și oportună.

